CELEX: 62010CA0206
Language: sk
Date: 2011-05-05 00:00:00
Title: Vec C-206/10: Rozsudok Súdneho dvora (piata komora) z  5. mája 2011 — Európska komisia/Spolková republika Nemecko [Nesplnenie povinnosti členským štátom — Nariadenie (EHS) č. 1408/71 — Článok 4 ods. 1 písm. a) — Nariadenie (EHS) č. 1612/68 — Článok 7 ods. 2 — Dávky poskytované nemeckými spolkovými krajinami nevidiacim, nepočujúcim a zdravotne postihnutým — Podmienka bydliska]

25.6.2011   
            
            
               SK
            
            
               Úradný vestník Európskej únie
            
            
               C 186/7
            
         Rozsudok Súdneho dvora (piata komora) z 5. mája 2011 — Európska komisia/Spolková republika Nemecko
   (Vec C-206/10) (1)
   
   (Nesplnenie povinnosti členským štátom - Nariadenie (EHS) č. 1408/71 - Článok 4 ods. 1 písm. a) - Nariadenie (EHS) č. 1612/68 - Článok 7 ods. 2 - Dávky poskytované nemeckými spolkovými krajinami nevidiacim, nepočujúcim a zdravotne postihnutým - Podmienka bydliska)
   2011/C 186/12
   Jazyk konania: nemčina
   
      Účastníci konania
   
   
      Žalobkyňa: Európska komisia (v zastúpení: V. Kreuschitz, splnomocnený zástupca)
   
      Žalovaná: Spolková republika Nemecko (v zastúpení: T. Henze a C. Blaschke, splnomocnení zástupcovia)
   
      Vedľajší účastník, ktorý v konaní podporuje žalovanú: Holandské kráľovstvo (v zastúpení: M. Noort, splnomocnený zástupca)
   
      Predmet veci
   
   Nesplnenie povinnosti členským štátom — Porušenie článku 7 ods. 2 nariadenia Rady (EHS) č. 1612/68 z 15. októbra 1968 o slobode pohybu pracovníkov v rámci spoločenstva (Ú. v. ES L 257, s. 2; Mim. vyd. 05/001, s. 15) a článku 4 ods. 1 písm. a) v spojení s kapitolou 1 hlavy III nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva (Ú. v. ES L 149, s. 2; Mim. vyd. 05/001, s. 35) — Vnútroštátna právna úprava, ktorá priznávanie dávok spolkových krajín zdravotne postihnutým a nevidiacim osobám viaže na podmienku bydliska príjemcu v dotknutej spolkovej krajine — Dávky uvedené v prílohe II oddieli III nariadenia (EHS) č. 1408/71 — Pojem „osobitné nepríspevkové dávky“
   
      Výrok rozsudku
   
   
               1.
            
            
               Spolková republika Nemecko si tým, že priznávanie dávok, ktoré sa poskytujú nevidiacim, nepočujúcim a zdravotne postihnutým na základe právnych predpisov spolkových krajín, osobám, pre ktoré je Spolková republika Nemecko príslušným členským štátom, viaže na podmienku bydliska alebo obvyklého pobytu v príslušnej spolkovej krajine, nesplnila povinnosti, ktoré jej vyplývajú z článku 4 ods. 1 písm. a) nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva, v znení zmenenom, doplnenom a aktualizovanom nariadením Rady (ES) č. 118/97 z 2. decembra 1996, zmeneným a doplneným nariadením Európskeho parlamentu a Rady (ES) č. 647/2005 z 13. apríla 2005 v spojení s kapitolou 1 hlavy III tohto nariadenia, a z článku 7 ods. 2 nariadenia Rady (EHS) č. 1612/68 z 15. októbra 1968 o slobode pohybu pracovníkov v rámci spoločenstva.
            
         
               2.
            
            
               Spolková republika Nemecko je povinná nahradiť trovy konania.
            
         
               3.
            
            
               Holandské kráľovstvo znáša svoje vlastné trovy konania.
            
         
      (1)  Ú. v. EÚ C 179, 3.7.2010.